**Τμήματα**: Β2 – Β4

**Μάθημα**: Νεοελληνική Γλώσσα

**Επαναληπτικές Ασκήσεις**

**Α.1.** Να γράψετε μια νέα λέξη (απλή ή σύνθετη) από το πρώτο συνθετικό της λέξης που σας δίνεται, όπως το παράδειγμα.

|  |  |
| --- | --- |
| **Λέξεις** | **Νέα λέξη** |
| ***τεχνολογίες*** | τεχνογνωσία |
| ***προσβλέπει*** |  |
| ***εισαγάγει*** |  |
| ***ενισχύει*** |  |
| ***προωθεί*** |  |
| ***αναμένονται*** |  |
| ***εκπαιδευτικό*** |  |
| ***δυσνόητα*** |  |
| ***συγχρόνως*** |  |
| ***επιλέξει*** |  |

**A.2.** Να εντοπίσετε τα μεταβατικά και τα αμετάβατα ρήματα της παραγράφου που ακολουθεί.

Οι νέες τεχνολογίες, ιδίως η πληροφορική με το τεράστιο πλήθος των σύγχρονων εφαρμογών, έχει σχεδόν ταυτισθεί με ό,τι χαρακτηρίζουμε ως ανάπτυξη. Κάθε χώρα που προσβλέπει στην ανάπτυξη (οικονομική, τεχνολογική κ.λπ.) έχει κυριολεκτικά «γαντζωθεί» από τις νέες τεχνολογίες: τις έχει εισαγάγει στην Εκπαίδευση, ενισχύει την έρευνά τους, χρηματοδοτεί τις εφαρμογές τους, προωθεί με κάθε τρόπο ό,τι έχει σχέση μ’ αυτές, ιδιαίτερα με την τεχνολογία των Η/Υ. Εκείνο που δεν έχει ίσως βαθύτερα συνειδητοποιηθεί, ιδίως στην Ελλάδα, είναι η σπουδαιότητα των νέων τεχνολογιών για μια ποιοτική παιδεία που αποτελεί και την προϋπόθεση για κάθε μορφής ανάπτυξη μιας χώρας.

|  |  |
| --- | --- |
| **Μεταβατικά ρήματα** | **Αμετάβατα ρήματα** |
|  |  |
|  |  |
|  |  |

**A.3.** Να εντοπίσετε τις διαθέσεις των ρημάτων των παρακάτω προτάσεων.

|  |  |
| --- | --- |
| **Προτάσεις** | **Διάθεση** |
| ***1.      Το πρωί χτενίστηκα μπροστά στον καθρέφτη του μπάνιου.*** |  |
| ***2.      Τρέχω όλη μέρα σε διάφορες υποχρεώσεις.*** |  |
| ***3.      Τα σπίτια καλύφθηκαν από δύο μέτρα χιόνι καθιστώντας δύσκολη την μετακίνηση.*** |  |
| ***4.      Ρέμβαζε όλη την ημέρα το πάρκο απέναντι από το σπίτι του.*** |  |
| ***5.      Πολλά λουλούδια έχουν φυτρώσει στο περβάζι του κήπου.*** |  |
| ***6.      Τσαντίστηκα από την συμπεριφορά του.*** |  |

**A.4.** Να μεταφέρετε τις παρακάτω προτάσεις από την ενεργητική σύνταξη στην παθητική και το αντίστροφο.

|  |  |
| --- | --- |
| **Πρόταση** | **Πρόταση** |
| ***1.      Ο οδοκαθαριστής μάζεψε με προσοχή τα πεταμένα σκουπίδια στο δρόμο .*** |  |
| ***2.      Στην Αρχαία Σπάρτη, οι πολίτες καταπίεζαν τους είλωτες.*** |  |
| ***3.      Σε εκδήλωση στο Δήμο, θα απονεμηθεί στα παιδιά το βραβείο της ανακύκλωσης.*** |  |
| ***4.      Ο Κώστας θεωρείται ιδιαίτερα επιπόλαιος από τους γονείς του.*** |  |
| ***5.      Ρώτησα την καθηγήτριά μου για το βαθμό μου στο διαγώνισμα.*** |  |
| ***6.      Η χορήγηση άδειας δεν απαλλάσσει το μαθητή από τις απουσίες.*** |  |
| ***7.      Το κινητό του τηλέφωνο και το ηλεκτρονικό του ρολόι κατασχέθηκαν από το διευθυντή.*** |  |
| ***8.      Αντέγραψε δέκα πέντε σελίδες από την ομιλία του σε λίγα λεπτά.*** |  |
| ***9.      Ο δολοφόνος αναγνωρίστηκε από το δακτυλικό του αποτύπωμα.*** |  |
| ***10.  Η Μαρία ξεπέρασε το φόβο της μετά το ατύχημα.*** |  |

**Α.5.** Να γράψετε από ένα συνώνυμο και ένα αντώνυμο για τις λέξεις του πίνακα.

|  |  |  |
| --- | --- | --- |
| **Λέξεις** | **Συνώνυμο** | **Αντώνυμο** |
| ***αδύνατο*** |  |  |
| ***υπέροχο*** |  |  |
| ***συνέπειες*** |  |  |
| ***δύσκολη*** |  |  |
| ***υποστηρίξει*** |  |  |
| ***αποφασιστική*** |  |  |
| ***διαφορετικά*** |  |  |
| ***τυχερός*** |  |  |
| ***χάνεται*** |  |  |
| ***χιούμορ*** |  |  |

**A.6.** Να κατατάξετε τα παρακάτω ουσιαστικά στην κατάλληλη κατηγορία του πίνακα: γκριζομάλλης, σιγομιλώ, μηλόξιδο, σκληρόκαρδος, ασπρόμαυρος, μηλόπιτα, βιβλιοπώλης, μικρόψυχος, θηριοδαμαστής, κολοκυθόσπορος, αρτοποιός, πηγαινοέρχομαι.

|  |  |  |  |
| --- | --- | --- | --- |
| **Παρατακτικά** | **Προσδιοριστικά** | **Κτητικά** | **Αντικειμενικά** |
|  |  |  |  |
|  |  |  |  |
|  |  |  |  |
|  |  |  |  |

**A.7.** Να συμπληρώσετε τη χρονική βαθμίδα (παρόν – παρελθόν – μέλλον) και το ποιόν της ενέργειας (συνοπτικό – μη συνοπτικό και συντελεσμένο) στον παρακάτω πίνακα.

|  |  |  |
| --- | --- | --- |
| **Ρήματα** | **Χρονική βαθμίδα** | **Ποιόν ενέργειας** |
| έχει κουραστεί |  |  |
| θα διαβάσω |  |  |
| πηδούσαν |  |  |
| φώναξε |  |  |
| θα έχω μαγειρέψει |  |  |
| θα αγναντεύουμε |  |  |
| είχες φύγει |  |  |
| φημολογείται |  |  |

**A.8.** Να γράψετε τι φανερώνει η προστακτική έγκλιση αντιστοιχίζοντας τα στοιχεία των δύο στηλών του πίνακα.

|  |  |
| --- | --- |
| **Πρόταση** | **Προστακτική** |
| **Α) Μην κοιτάς το γραπτό του διπλανού σου.** | 1. προτροπή |
| **Β) Πήγαινε κοντά του, μη φοβάσαι.** | 2. αποτροπή |
| **Γ) Δώσε μου λίγο ψωμί, δεν έχω να αγοράσω.** | 3. ευχή |
| **Δ) Πήγαινε, παιδί μου, στο καλό!** | 4.παράκληση |
| **Ε) Ας έρθουν όλα τα καλά με το νέο χρόνο!** | 5. ευχή |
| **Στ) Μην τους ακούς, θέλουν το κακό σου.** | 6. απαγόρευση |

**A.9.** Να συμπληρώσετε τον παρακάτω πίνακα με την έγκλιση του ρήματος της κάθε πρότασης.

|  |  |
| --- | --- |
| **Πρόταση** | **Έγκλιση** |
| **1.      Ο καιρός θα χειροτερεύσει αύριο.** |  |
| **2.      Να σκέφτεσαι πάντα πριν μιλήσεις.** |  |
| **3.      Φύγε τώρα, προτού σε πάρει χαμπάρι.** |  |
| **4.      Φρόντισε να έχεις καλούς βαθμούς.** |  |
| **5.      Πέσε στα πόδια του, αν είναι ανάγκη.** |  |
| **6.      Η ύλη του διαγωνίσματος ήταν τεράστια.** |  |
| **7.      Πρέπει να έχεις υπομονή με το αφεντικό σου.** |  |
| **8.      Οφείλεις να του δώσεις πίσω τα χρήματα** |  |
| **9.      Δώσε τόπο στην οργή, αφού τον ξέρεις.** |  |
| **10.  Μας οδήγησε στην πλήρη οικονομική πτώση.** |  |

Θα σας παρακαλούσα τυχόν απορίες και τις απαντήσεις σας να τις στέλνετε στο email μου: [**kounavikat@gmail.com**](mailto:kounavikat@gmail.com), σε αρχεία μορφής Word.

**Σας ευχαριστώ πολύ.**

**Προχωράμε δυνατά, αισιόδοξα και χωρίς άγχος!!!**

**Μένουμε σπίτι.**

**Κατερίνα Κουνάβη**